फोटोग्राफर मर्डर केस: अंकित की हत्‍या से 9 मिनट पहले का वीडियो आया सामने  
23 वर्षीय हिन्‍दू लड़के अंकित की मौत के मामले में 2 वीडियो सामने आए हैं
एक वीडियो अंकित की मौत से नौ मिनट पहले का है. 
अंकित की हत्‍या मुस्लिम लड़की के परिवार ने की थी
दिल्ली के ख्याला थाने के अंतर्गत आने वाले रघुबीर नगर इलाके में 23 वर्षीय हिन्‍दू लड़के अंकित की मौत के मामले में दो नए वीडियो सामने आए हैं. एक वीडियो अंकित की मौत से नौ मिनट पहले का है. वहीं दिल्ली के मुख्यमंत्री अरविंद केजरीवाल ने रविवार को मृतक अंकित के पिता से मुलाकात कर उनके परिवार को आश्वस्त किया कि उनकी सरकार उन्हें न्याय दिलाने का हरसंभव प्रयास करेगी. पश्चिमी दिल्ली के ख्याला इलाके में गुरुवार की रात को 23 वर्षीय अंकित की कथित तौर पर उसकी प्रेमिका के परिवार वालों ने हत्या कर दी थी. पिछले तीन साल से उन दोनों का संबंध चल रहा था.
 
#WATCH CCTV footage of Ankit, who was stabbed to death in Delhi's Khyala on February 1; Three accused, including a juvenile, have been sent to judicial custody in connection with the incident pic.twitter.com/9E3IsvzH50

वहीं भाजपा की दिल्ली इकाई के अध्यक्ष मनोज तिवारी ने इस मामले में मुख्यमंत्री अरविंद केजरीवाल की ‘चुप्पी’ पर सवाल उठाए. प्रदेश भाजपा ने मांग की है कि केजरीवाल सरकार ने अन्य मामलों में जिस तरह एक करोड़ रुपए की सहायता राशि घोषित की है, उसी तरह अंकित के परिजन के लिए सहायता राशि घोषित करे.